โอกาสดีๆมีไม่บ่อยจากผู้ใหญ่ใจดีของบริษัท
ซีวิล เอนจิเนียริ่ง จำกัด ที่พามาทานร้านอาหาร
ชื่อดังในแถบนี้ ก็ขอทานให้เต็มที่แล้วกันนะ 555

ภัตตาคารอาหารตั้งอยู่ใจกลางปราสาทสีขาว
มีลานกว้างด้านหน้าทำให้มองเห็นจากภายนอก
ได้อย่างชัดเจน พอเข้ามาภายในจะเจอกับประตู
รูปร่างโค้งเล็กๆ เมื่อผ่านเข้าไปเป็นห้องอาหาร
ขนาดใหญ่สูงตระหง่าน ด้านขวาเป็นร้านขนมปัง
และถัดมาด้านซ้ายเป็นบาร์ที่จัดไว้อย่างสวยงาม

พูดถึงอาหารกันบ้าง เมื่อนั่งประจำที่แล้ว
พนักงานจะนำขนมปังหลายประเภทมาเสิร์ฟ
มีขนมปังแผ่น บัน ครัวซอง และเนย ที่เข้ากันมาก

เมนู* ผักสลัดสไปซี่ร็อคเก็ต ถือว่ารสชาติล้ำลึก
มีรสเปรี้ยวนำของน้ำราด แล้วตามด้วยเค็มหวาน
และปิดท้ายด้วยรสเผ็ดจากตัวผักเอง
ทานครั้งแรกอาจแปลกใจ แต่เมื่อทานต่อไป
ก็อร่อยดี เหมาะสำหรับคนชอบรสจัดจ้าน

เมนู* กะเพราเนื้อ สามารถสั่งเนื้อส่วนต่างๆได้ด้วย
โดยครั้งนี้สั่งเนื้อเทนเดอร์ลอย ซึ่งทำได้นุ่มดี
แอบได้ยินจากเจ้าของร้านว่าเนื้อน่องอร่อยมาก
คราวหน้าไม่พลาดแน่นอน

เมนู** พิซซ่า Midwinter เมนูสุดอร่อยประจำร้าน
จะพลาดได้อย่างไร เมนูนี้อาจใช้เวลาในการทำ
นานนิดนึง แต่เมื่อได้ทานแล้ว ไม่ผิดหวังแน่นอน
เพราะเมื่อทานคำแรกพบว่าชีสที่ใส่ในพิซซ่าถือเป็นทีเด็ดเลยก็ว่าได้ เพราะเหนียว นุ่มและอร่อย
กลิ่นของผักที่ใช้ก็เข้ากันได้ดีกับคราวกรอบของ
ตัวพิซซ่าเอง ถือได้ว่าลงตัวกันมาก